McLaren MP4/14 je McLarnov dirkalnik Formule 1, ki je bil v uporabi v sezoni 1999, ko sta z njim dirkala Mika Häkkinen in David Coulthard. Häkkinen se je prav do zadnje dirke sezone za Veliko nagrado Japonske boril za dirkaški naslov prvaka in ga osvojil z zmago na tej dirki, na kateri je njegov konkurent za naslov Eddie Irvine osvojil tretje mesto. V sezoni je Coulthard dosegel eno zmago, Häkkinen jih je dosegel pet, skupaj pa sta dosegla še enajst najboljših štartnih položajev, devet najhitrejših krogov in osem uvrstitev na stopničke, s čemer pa je McLaren na koncu sezone za štiri točke zaostal za Ferrarijem in osvojil drugo mesto v konstruktorskem prvenstvu.